CELEX: E2015P0006
Language: hu
Date: 2015-02-16 00:00:00
Title: Az EFTA Felügyeleti Hatóság 2015. február 16-án benyújtott keresete a Norvég Királyság ellen (E-6/15. sz. ügy)

30.4.2015   
            
            
               HU
            
            
               Az Európai Unió Hivatalos Lapja
            
            
               C 143/10
            
         Az EFTA Felügyeleti Hatóság 2015. február 16-án benyújtott keresete a Norvég Királyság ellen
   (E-6/15. sz. ügy)
   (2015/C 143/11)
   Az EFTA Felügyeleti Hatóság 2015. február 16-án keresetet nyújtott be az EFTA-Bíróságon a Norvég Királyság ellen. Az EFTA Felügyeleti Hatóságot (Rue Belliard 35, 1040 Brüsszel, Belgium) meghatalmazotti minőségben Xavier Lewis és Clémence Perrin képviseli.
   A felperes a következők megállapítását kéri az EFTA-Bíróságtól:
   
               1.
            
            
               Norvégia azáltal, hogy hatályban tartotta az építési szabályzat 9-1. – 9-4. szakaszaival és 11-1. szakaszával együtt értelmezett tervezési és építési törvény 20-1. szakaszának (2) bekezdését és 22-3. szakaszát, amelyek előírják, hogy az építési munkálatokat végző vállalkozásoknak a tevékenységük megkezdése előtt engedélyt kell szerezniük a helyi önkormányzatoktól, nem teljesítette az EGT-megállapodás X. melléklete 1. pontjában említett jogi aktus (a belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelv) 16. cikkéből, illetve az EGT-megállapodás 36. cikkéből eredő kötelezettségeit.
            
         
               2.
            
            
               Az eljárás költségeit a Norvég Királyság viseli.
            
         
      Jogi és ténybeli háttér, valamint hivatkozott jogalapok:
   
   
               —
            
            
               Az ügyben a norvég jogszabály (az építési szabályzat 9-1. – 9-4. szakaszaival és 11-1. szakaszával együtt értelmezett tervezési és építési törvény 20-1. szakaszának (2) bekezdése és 22-3. szakasza) azon előírásáról van szó, amelynek értelmében a Norvégiában építési munkálatokat végezni kívánó vállalkozásoknak tevékenységük megkezdése előtt be kell szerezniük a helyi önkormányzatok jóváhagyását. Ezt az engedélyt minden egyes építési projekt megkezdése előtt meg kell szerezni.
            
         
               —
            
            
               Az EFTA Felügyeleti Hatóság előadja, hogy e követelmény korlátozásnak minősül, amely nem igazolható a belső piaci szolgáltatásokról szóló, 2006. december 12-i 2006/123/EK európai parlamenti és tanácsi irányelv (a „szolgáltatási irányelv”) 16. cikkének (1) és (3) bekezdése alapján, vagylagosan ez az intézkedés az EGT-megállapodás 36. cikkében rögzített szolgáltatásnyújtás szabadságának elvét korlátozza, és nem igazolható az EGT-megállapodás 33. cikke alapján.
            
         
               —
            
            
               Norvégia azt állítja, hogy elviekben egy ilyen engedélyezési rendszer nem ellentétes a szolgáltatási irányelvvel, mivel az az irányelv 16. cikkének (1) és (3) bekezdése alapján igazolható.